b'\n_START_ARTICLE_\nRobertas Lengdonas\n_START_PARAGRAPH_\nRobertas Lengdonas (angl. Robert Langdon) \xe2\x80\x93 i\xc5\xa1galvotas veik\xc4\x97jas, Harvardo ikonografijos ir religinio meno profesorius, Deno Brauno (Dan Brown) romanuose Angelai ir Demonai, Da Vin\xc4\x8dio kodas ir dar nei\xc5\xa1leistame Saliamono raktas. Pirmose dvejose knygose Lengdonas pasaul\xc4\xaf gelb\xc4\x97ja nuo pra\xc5\xbe\xc5\xabting\xc5\xb3 \xc4\xafvyki\xc5\xb3, o apie tre\xc4\x8di\xc4\x85j\xc4\x85 knyg\xc4\x85 dar n\xc4\x97ra \xc5\xbeinoma, nors sp\xc4\x97jama, kad Lengdonas pademonstruos savo \xc5\xbeygdarbius ir tre\xc4\x8di\xc4\x85 kart\xc4\x85.\n_START_SECTION_\nKnygos\n_START_PARAGRAPH_\nAbejose knygose R. Lengdonas (tiksliau pats autorius) atskleid\xc5\xbeia \xc4\xafdomi\xc5\xb3 fakt\xc5\xb3 apie masonus bei krik\xc5\xa1\xc4\x8dionyb\xc4\x99.\n_START_SECTION_\nAngelai ir Demonai\n_START_PARAGRAPH_\nPa\xc4\x8dioje prad\xc5\xbeioje Legdonas i\xc5\xa1kvie\xc4\x8diamas tirti \xc5\xbeiaurios mokslininko \xc5\xbemog\xc5\xbeudyst\xc4\x97s \xc4\xaf \xc5\xa0veicarij\xc4\x85. V\xc4\x97liau k\xc5\xabrinio gale veiksmas persikelia \xc4\xaf Vatikan\xc4\x85. Legdonui tenka \xc4\xafminti daug m\xc4\xafsli\xc5\xb3 susijusi\xc5\xb3 su architekt\xc5\xabra ir iliuminatais.\n_START_SECTION_\nDa Vin\xc4\x8dio kodas\n_START_PARAGRAPH_\nPa\xc4\x8dioje prad\xc5\xbeioje Lengdonas v\xc4\x97lgi i\xc5\xa1kvie\xc4\x8diamas tirti \xc5\xbemog\xc5\xbeudyst\xc4\x97s \xc4\xaf Luvr\xc4\x85, bet \xc5\xa1\xc4\xaf kart\xc4\x85 be galo misti\xc5\xa1kos jos aplinkyb\xc4\x97s. K\xc5\xabrinio eigoje jam tenka b\xc4\x97gti nuo policijos ir netgi sprukti \xc4\xaf Anglij\xc4\x85. Lengdonui tenka \xc4\xafminti daugybe m\xc4\xafsli\xc5\xb3 susijusi\xc5\xb3 su Siono vienuolynu, tamplieriais, meno k\xc5\xabriniais.\n_START_SECTION_\nPrarastas simbolis\n_START_PARAGRAPH_\nPasakojimo prad\xc5\xbeioje Harvardo profesorius Robertas Lengdonas netik\xc4\x97tai pakvie\xc4\x8diamas perskaityti vakarin\xc4\x99 paskait\xc4\x85 JAV Kapitolijuje. Ta\xc4\x8diau vos jam atvykus prasideda keisti \xc4\xafvykiai. Kapitolijaus pastate randamas nerim\xc4\x85 keliantis objektas, i\xc5\xa1margintas penkiais \xc5\xa1ifruotais simboliais. Lengdonas objekte \xc4\xaf\xc5\xbevelgia senovin\xc4\xaf kvietim\xc4\x85 \xc4\xaf\xc5\xbeengti \xc4\xaf seniai prarast\xc4\x85 ezoterin\xc4\x97s i\xc5\xa1minties pasaul\xc4\xaf.'